Document ID: 32004L0037

Reference:
EUR-Lex - 32004L0037 - MT
Avviż Legali Importanti
|
32004L0037
Official Journal L 158 , 30/04/2004 P. 0050 - 0076
Direttiva 2004/37/KE tal-parlament ewropew u l-kunsilltad-29 ta' April 2004dwar il-protezzjoni tal-ħaddiema minn riskji relatati ma' l-esposizzjoni għal karċinoġeni jew mutaġeni fuq il-post tax-xogħol (Sitt Direttiva individwali fis-sens ta' l-Artikolu 16(1) tad-Direttiva tal-Kunsill 89/391/KEE) (verżjoni kodifikata)(Test relevanti għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 137(2) tiegħu,Wara li kkunsidraw il-proposta mill-Kummissjoni,Wara li kkunsidraw l-opinjoni tal-Kumitat Ekonomiku u Soċjali Ewropew [1],Wara li kkonsultaw il-Kumitat tar-Reġjuni,Taġixxi skond il-proċedura stabbilita fl-Artikolu 251 tat-Trattat [2],Billi:(1) Direttiva tal-Kunsill 90/394/KEE tat-28 ta' Ġunju 1990 dwar il-protezzjoni tal-ħaddiema minn riskji relatati ma' l-esposizzjoni għal karċinoġeni fuq il-post tax-xogħol (Sitt Direttiva invidwali fis-sens ta' l-Artikolu 16(1) tad-Direttiva 89/391/KEE) [3] ġiet sostanzjalment emendata diversi drabi [4]. Fl-interessi taċ-ċarezza u r-razzjonalità, d-Direttiva msemmija għandha għalhekk tiġi kkodifikata.(2) Tħaris tal-ħtieġijiet minimi ddisinjati biex jiggarantixxu standard aħjar ta' saħħa u sigurtà fir-rigward tal-protezzjoni tal-ħaddiema minn riskji relatati ma' l-esposizzjoni għal karċinoġeni jew mutaġeni fuq il-post tax-xogħol hija essenzali biex tiżgura s-saħħa u sigurtà tal-ħaddiema u hija ukoll maħsuba biex tipprovdi livell ta' protezzjoni minima għal ħaddiema kollha fil-Komunità.(3) Din id-Direttiva hija Direttiva individwali fis-sens ta' l-Artikolu 16(1) tad-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri biex jinkoraġixxu titjieb fis-sigurtà u saħħa tal-ħaddiema fuq il-post tax-xogħol [5]. Għalhekk id-disposizzjonijiet ta' dik id-Direttiva japplikaw bi sħiħ għal esposizzjoni ta' ħaddiema għal karċinoġeni jew mutaġeni, mingħajr preġudizzju għal disposizzjonijiet iktar stretti u/jew speċifiċi li jinsabu f'din id-Direttiva.(4) Livell konsistenti ta' protezzjoni minn riskji relatati ma' karċinoġeni u mutaġeni għandu jiġi stabbilit għal Komunità kollha u dak il-livell ta' protezzjoni għandu jiġi mwaqqaf mhux minn ħtieġijiet preskrittivi dettaljati imma minn kwadru ta' prinċipji ġenerali biex jħalli l-Istati Membri japplikaw il-ħtieġijiet minimi b'mod konsistenti.(5) Mutaġeni ta' ċelloli bijoloġiċi huma sustanzi li jistgħu jikkaġunaw tibdil permanenti fl-ammont jew struttura tal-materjal ġenetiku ta' ċellola li jirriżultaw f'bidla fil-karatteristiċi fenotipiċi ta' dik iċ-ċellola, li tista' tiġi trasferita għal descendent daughter cells.(6) Minħabba l-mekkaniżmi ta' azzjoni tagħhom, mutaġeni ta' ċelloli bijoloġiċi jista' jkollhom effetti karċinoġeniċi.(7) L-Anness VI għad-Direttiva tal-Kunsill 67/548/KEE tas-27 ta' Ġunju 1967 fuq l-approssimazzjoni tal-liġijiet, regolamenti u disposizzjonijiet amministrattivi li jirrelataw mal-klassifikazzjoni, ippakkjar u tikkettar ta' sustanzi perikolużi [6] li fih il-kriterja tal-klassifikazzjoni u l-proċeduri ta' tikkettar dwar kull sustanza.(8) Direttiva 1999/45/KE tal-Parlament Ewropew u l-Kunsill tal-31 ta' Mejju 1999 fuq l-approssimazzjoni tal-liġijiet, regolamenti u disposizzjonijiet amministrattivi ta' l-Istati Membri li jirrelataw mal-klassifikazzjoni, ppakkjar u tikkettar ta' preparazzjonijiet perikolużi [7] fiha partikolaritajiet fuq il-kriterja ta' klassifikazzjoni u l-proċeduri ta' tikkettar dwar dawn l-preparazzjonijiet.(9) Fis-sitwazzjonijiet kollha ta' xogħol l-ħaddiema għandhom ikunu protetti fil-konfront ta' preparazzjonijiet li fihom wieħed jew iktar karċinoġeni jew mutaġeni u minn komposizzjonijiet karċinoġeni jew mutaġeni li jinqalgħu fuq il-post tax-xogħol.(10) Għal xi aġenti huwa neċessarju li jikkonsidraw is-sensieliet ta' reazzjonijiet ta' assorbiment kollha, inkluż il-possibilità ta' penetrazzjoni minn ġol-ġilda, sabiex tiżgura l-aħjar livell possibbli ta' protezzjoni.(11) Għalkemm it-tagħrif xjentifiku kurrenti mhuwiex tali li livell jista' jiġi stabbilit taħt liema riskji għas-saħħa jieqfu jeżistu, riduzzjoni fl-esposizzjoni għal karċinoġeni jew mutaġeni tista' madanakollu tnaqqas dawk ir-riskji.(12) Sabiex tikkontribwixxi għar-riduzzjoni f'dawn ir-riskji, Valuri limitu u disposizzjonijiet direttament relatati oħra għandhom jiġu stabbiliti għal dawk il-karċinoġeni u mutaġeni kollha għal liema l-informazzjoni għad-disposizzjoni, inkluż data xjentifika u teknika, jagħmlu dan possibbli.(13) Il-valuri limitu ta' l-esposizzjoni professjonali għandhom jiġu meqjusa bħala komponent importanti ta' l-arranġamenti ġenerali għall-protezzjoni tal-ħaddiema. Dawn il-valuri limitu għandhom jiġu riveduti kull meta dan isir neċessarju fid-dawl ta' data xjentifika iktar reċenti.(14) Il-prinċipju ta' prekawzjoni għandu jiġi applikat fil-protezzjoni tas-saħħa tal-ħaddiema.(15) Miżuri preventivi għandhom jiġu meħuda għall-protezzjoni tas-saħħa u sigurtà tal-ħaddiema esposti għal karċinoġeni jew mutaġeni.(16) Din id-Direttiva tikkostitwixxi aspett prattiku tar-realizzazzjoni tad-dimensjoni soċjali tas-suq intern.(17) Skond id-Deċiżjoni tal-Kunsill 74/325/KEE [8], il-Kummissjoni kkonsultat mal-Kumitat Konsultattiv dwar is-Sigurtà u s-Saħħa fuq il-Post tax-Xogħol bl-iskop li tfassal proposti għad-Direttivi kkodifikati f'din id-Direttiva.(18) Din id-Direttiva hija mingħajr preġudizzju lejn l-obbligazzjonijiet ta' l-Istati Membri li tikkonċerna l-limiti tal-ħin għat-trasposizzjoni ddikjarat f'Parti B ta' l-Anness IV,ADDOTTAW DIN ID-DIRETTIVA:KAPITOLU IDISPOSIZZJONIJIET ĠENERALIArtikolu 1Oġġettiv1. Din id-Direttiva għandha bħala l-għan tagħha l-protezzjoni tal-ħaddiema kontra riskji għas-saħħa u sigurtà tagħhom, inkluż il-prevenzjoni ta' dawn ir-riskji, li jinqalgħu jew li jistgħu jinqalgħu minn esposizzjoni għal karċinoġeni jew mutaġeni fuq il-post tax-xogħol.Tistabbilixxi ħtieġijiet minimi partikolari f'dan il-qasam, inklużi valuri limitu.2. Din id-Direttiva m'għandiex tapplika għal ħaddiema esposti biss għal radjazzjoni kopruta mit-Trattat li jistabbilixxi l-Komunità Ewropea tal-Enerġija Atomika.3. Direttiva 89/391/KEE għandha tapplika bi sħiħ għal erja kollha msemija fil-paragrafu 1, mingħajr pregudizzju għal disposizzjonijiet iktar stretti u/jew speċifiċi li jinsabu f'din id-Direttiva.4. Fir-rigward ta' asbestos, li huwa ttrattatat mid-Direttiva 83/477/KEE [9], d-disposizzjonijiet ta' din id-Direttiva għandhom japplikaw kull meta jkunu iktar favorevoli għas-saħħa u sigurtà fuq il-post tax-xogħol.Artikolu 2DefinizzjonijietGħall-finijiet ta' din id-Direttiva,(a) "karċinoġenu" tfisser:(i) sustanza li tilħaq il-kriterja għal klassifikazzjoni bħala kategorija 1 jew 2 karċinoġenu ddikjarata fl-Anness VI għad-Direttiva 67/548/KEE;(ii) preparazzjoni komposta minn wieħed jew iktar sustanzi msemmija f'punt (i) fejn il-konċentrazzjoni ta' wieħed jew iktar sustanzi individwali tilħaq il-ħtieġijiet għal limiti ta' konċentrazzjoni għall-klassifikazzjoni ta' preparazzjoni bħal kategorija 1 jew 2 ta' karċinoġenu ddikjarata f'wieħed jew l-ieħor:fl-Anness I għad-Direttiva 67/548/KEE, jewf'Parti B ta' l-Anness II għad-Direttiva 1999/45/KE fejn is-sustanza jew sustanzi ma jidhrux fl-Anness I għad-Direttiva 67/548/KEE jew jidhru fiha mingħajr il-limiti ta' konċentrazzjoni;(iii) sustanza, preparazzjoni jew proċess imsemmija fl-Anness I għal din id-Direttiva kif ukoll bħala sustanza jew preparazzjoni maħruġa bi proċess msemmija f'dak l-Anness;(b) "mutaġenu" tfisser:(i) sustanza li tilħaq il-kriterja għal klassifikazzjoni bħala kategorija 1 jew 2 mutaġenu iddikjarata fl-Anness VI għad-Direttiva 67/548/KEE;(ii) preparazzjoni komposta minn wieħed jew iktar sustanzi msemmija f'punt (i) meta l-konċentrazzjoni ta' wieħed jew iktar sustanzi tilħaq l-ħtieġijiet għal limiti ta' konċentrazzjoni għall-klassifikazzjoni ta' preparazzjoni bħal kategorija 1 jew 2 mutaġenu ddikjarat f'wieħed jew l-ieħor:L-Anness I għad-Direttiva 67/548/KEE, jewParti B ta' l-Anness II għad-Direttiva 1999/45/KE fejn is-sustanza jew sustanzi ma jidhrux fl-Anness I għad-Direttiva 67/548/KEE jew ma jidhrux fiha mingħajr il-limiti ta' konċentrazzjoni;(ċ) "valur limitu" tfisser, jekk mhux imkien ieħor speċifikat, il-medja kkunsidrat fil-funzjoni tal-ħin tal-limitu tal-konċentrazzjoni għal-"karċinoġenu jew mutaġenu" fl-arja ġewwa iż-żona ta' respirazzjoni ta' ħaddiem imqabbla mal-perjodu ta' referenza speċifiku kif iddikjarat fl-Anness III ta' din id-Direttiva.Artikolu 3Kamp ta' applikazzjoni – determinazzjoni u stima ta' riskji1. Din id-Direttiva għandha tapplika għal attivitajiet li fihom il-ħaddiema huma jew jistgħu jiġu esposti għal karċinoġeni jew mutaġeni b'riżultat tax-xogħol tagħhom.2. Fil-każ ta' kull attività li tista' tinvolvi riskju ta' esposizzjoni għal karċinoġeni jew mutaġeni, n-natura, grad u dewmien ta' l-esposizzjoni tal-ħaddiema għandhom jiġu determinati sabiex jagħmluha possibbli li jistmaw kull riskju għas-saħħa u sigurtà tal-ħaddiema u biex tistabbilixxi l-miżuri li għandhom jittieħdu.L-istima għandha tiġi mġedda regolarment u f'każ meta xi tibdil occurs fil-kondizzjonijiet li jistgħu jaffettwaw l-esposizzjoni tal-ħaddiema għal karċinoġeni jew mutaġeni.Il-prinċipal għandu jipprovdi l-awtoritajiet responsabbli fuq talba tagħhom bl-informazzjoni użata biex jagħmel l-istima.3. Meta r-riskju qed jiġi stmat, qies għandu jiġi meħud tar-rotot ta' esposizzjoni kollha, bħal assorbiment ġewwa u/jew minn ġol-ġilda.4. Meta l-istima ta' riskju tiġi esegwita, min iħaddem għandhom jagħtu attenzjoni partikolari għall-effetti kollha li jikkonċernaw is-saħħa u s-sigurtà tal-ħaddiema li qegħdin f'riskju partikolari, inter alia, jieħdu qies tax-xewqa li ma jimpjiegawx dawn il-ħaddiema f'oqsma fejn jistgħu jiġu f'kuntatt ma' karċinoġeni jew mutaġeni.KAPITOLU IIOBBLIGAZZJONIJIET TA' MIN IĦADDEMArtikolu 4Riduzzjoni u sostituzzjoni1. Min iħaddem għandu jnaqqas l-użu ta' karċinoġenu jew mutaġenu fuq il-post tax-xogħol, b'mod partikolari billi tibdlu, sa fejn hu teknikament possibbli, b' sustanza, preparazzjoni jew proċess li, taħt il-kondizzjonijiet ta' l-użu tagħhom, ma' jkunux perikolużi jew inqas perikolużi għas-saħħa u s-sigurtà tal-ħaddiema, skond kif ikun il-każ.2. Il-prinċipal għandu, fuq talba, jagħti s-sejbiet ta' l-investigazzjonijiet tiegħu lill-awtoritajiet relevanti.Artikolu 5Prevenzjoni u riduzzjoni ta' l-esposizzjoni1. Meta r-riżultati ta' l-istima msemmija fl-Artikolu 3(2) jiżvelaw riskju għas-saħħa u s-sigurtà tal-ħaddiema, l-esposizzjoni tal-ħaddiema għandha tiġi prevenuta.2. Meta ma jkunx teknikament possibbli li jinbidel il-karċinoġenu jew il-mutaġenu minn sustanza, preparazzjoni jew proċess li, skond il-kondizzjonijiet ta' l-użu, mhuwiex perikoluż jew inqas perikoluż għas-saħħa u s-sigurtà, l-prinċipal għandu jiżgura li l-karċinoġenu jew il-mutaġenu huwa, sa fejn hu teknikament possibbli, mmanifatturat u użat f'sistema magħluqa.3. Meta sistema magħluqa mhijiex teknikament possibbli, l-prinċipal għandu jiżgura li l-livell ta' esposizzjoni tal-ħaddiema jiġi mnaqqas għal livell kemm jista' jkun baxx kemm hu teknikament possibbli.4. Esposizzjoni m'għandix tkun iktar mill-valur limitu tal-karċinoġenu kif iddikjarat fl-Anness III.5. Kull meta karċinoġenu jew mutaġenu huwa użat, il-prinċipal għandu japplika l-miżuri li ġejjin:(a) jillimita il-kwantitajiet ta' karċinoġenu jew mutaġenu fuq il-post tax-xogħol;(b) iżomm baxx kemm jista' jkun in-numru ta' ħaddiema esposti jew li jista' jkunu esposti;(ċ) jiddisinja proċessi ta' ħidma u miżuri ta' kontroll ta' l-inġinerija sabiex jevita jew inaqqas il-ħruġ ta' karċinoġeni jew mutaġeni fil-post tax-xogħol;(d) jevakwa il-karċinoġeni jew mutaġeni mis-sors, mis-sistema ta' estrazzjoni lokali jew mill-ventilazzjoni ġenerali, dawn il-metodi kollha jkunu addattati u kompatibbli bil-ħtieġa li jipproteġu s-saħħa pubblika u l-ambjent;(e) juża proċeduri addattati eżistenti għat-tkejjiel ta' karċinoġeni jew mutaġeni, b'mod partikolari għall-iskoperta bikrija ta' esposizzjonijiet anormali li jirriżultaw minn avveniment mhux previsti jew aċċident;(f) applikazzjoni tal-proċeduri u metodi tax-xogħol addattati;(g) miżuri ta' protezzjoni kollettivi u/jew, meta l-esposizzjoni ma tistax tiġi evitata b'mezzi oħra, miżuri ta' protezzjoni individwali;(h) miżuri ta' iġene, b'mod partikolari tindif regolari ta' l-artijiet, ħitan u superfiċji oħra;(i) informazzjoni lil ħaddiema;(j) demarkazzjoni tal-postijiet ta' riskju u użu ta' sinjali ta' twissija u sigurtà adegwati inklużi sinjali ta' "no smoking" fil-postijiet fejn ħaddiema huma esposti jew jistgħu jkunu esposti għal karċinoġeni jew mutaġeni;(k) tfassil ta' pjani li jitratta ma' emerġenzi li jistgħu jirriżultaw f'esposizzjoni anormalment għolja;(l) mezzi għal ħażna, mmaniġġjar u trasportazzjoni f'kondizzjoni ta' sigurtà, b'mod partikolari bl-użu ta' kontenituri ssiġillatti u tikkettati b' mod ċar u viżibli;(m) mezzi għal ġbir, ħażna u tneħħija ta' skart mill-ħaddiema f'kondizzjoni ta' sigurtà, inkluż l-użu ta' kontenituri ssiġillatti u tikkettati b' mod ċar u viżibli.Artikolu 6Informazzjoni fuq l-awtorità kompetentiMeta r-riżultati ta' l-istima msemmija fl-Artikolu 3(2) jiżvelaw riskju għas-saħħa jew sigurtà tal-ħaddiema, min iħaddem għandu, meta mitlub, jagħmel għad-disposizzjoni lill-awtoritajiet kompetenti informazzjoni adddattata fuq:(a) l-attivitajiet u/jew proċessi industrijali esegwiti, inklużi r-raġunijiet għal liema l-karċinoġeni jew mutaġeni huma użati;(b) il-kwantitajiet ta' sustanzi jew preparazzjonijet immanifatturati jew użati li fihom karċinoġeni jew mutaġeni;(ċ) in-numru ta' ħaddiema esposti;(d) il-miżuri preventivi meħuda;(e) it-tip ta' apparat protettiv użat;(f) in-natura u l-grad ta' esposizzjoni;(g) il-każi ta' tibdil.Artikolu 7Esposizzjoni Mhux Prevista1. F'każ ta' avveniment mhux previst jew aċċident li jista' jirriżulta f'esposizzjoni anormali tal-ħaddiema, l-prinċipal għandu jinforma l-ħaddiema tiegħu.2. Sakemm is-sitwazzjoni tiġi lura għan-normal u l-kawżi ta' esposizzjoni anormali ġew eliminati:(a) dawk il-ħaddiema biss li huma essenzali għal esegwiment ta' riparazzjonijiet u xogħol neċessarju ieħor għandhom jiġu permessi li jaħdmu fl-postijiet affettwati;(b) il-ħaddiema kkonċernati għandhom jiġu provduti b'ilbies protettiv u apparat individwali għal protezzjoni respiratorja li huma għandhom jilbsu; l-esposizzjoni tista' ma tkunx permanenti u għandha tibqa miżmuma sal-minimu strett tal-ħin neċessarju għal kull ħaddiem;(ċ) ħaddiema mhux protetti m'għandhomx jitħallew jaħdmu fl-postijiet affettwati.Artikolu 8Esposizzjoni Prevista1. Għal ċerti attivitajiet bħal manutenzzjoni, li dwarhom huwa previst li hemm il-potenzal għal żieda sinjifikanti fl-esposizzjoni tal-ħaddiema, u li dwarhom kull skop għal miżuri preventivi tekniċi ulterjuri biex jillimitaw l-esposizzjoni tal-ħaddiema ġiet diġa eżawrita, l-prinċipal għandu jiddetermina, wara konsultazzjoni tal-ħaddiema u/jew ir-rappreżentattivi tagħhom fl-impriża jew stabbiliment, mingħjr preġudizzju għar-responsabbilità tal-prinċipal, il-miżuri neċessarji biex inaqqsu d-dewmien ta' l-esposizzjoni tal-ħaddiema għal minimu possibbli u biex tiżgura l-protezzjoni tal-ħaddiema waqt li jkunu okkupati b'dawn l-attivitajiet.Skond l-ewwel subparagrafu, il-ħaddiema konċernati għandhom jiġu provduti b' ilbies protettiv u apparat individwali għal protezzjoni respiratorja li għandhom jilbsu sakemm l-esposizzjoni anormali tippersisti; dik l-esposizzjoni tista' ma tkunx permanenti u għandha tiġi miżmuma għal minimu strett ta' ħin neċessarju għal kull ħaddiem.2. Miżuri addattati għandhom jiġu meħuda biex jiżguraw li l-postijiet li fihom l-attivitajiet imsemmija fl-ewwel subparagrafu ta' paragrafu 1 isiru huma demarkati b'mod ċar u indikati jew li persuni mhux awtorizzati huma prevenuti b' mezzi oħra milli jkollhom aċċess għal dawn postijiet.Artikolu 9Aċċess għal postjiet ta' riskjuMiżuri addattati għandhom jiġi meħuda minn min iħaddem biex jiżguraw li l-aċċess għall-postijiet li fihom l-attivitajiet li dwarhom ir-riżultati ta' l-istima msemmija fl-Artikolu 3(2) jiżvelaw riskju għas-sigurtà jew saħħa tal-ħaddiema isiru huma aċċessibli unikament għal ħaddiema li, minħabba x-xogħol jew dmirijiet tagħhom, huma meħtieġa li jidħlu fihom.Artikolu 10Iġene u protezzjoni individwali1. Min iħaddem għandu l-obbligu, f'każ ta' l-attivitajiet kollha għal liema hemm riskju ta' kontaminazzjoni minn karċinoġeni jew mutaġeni, li jieħdu miżuri addattati biex jiżguraw li:(a) ħaddiema ma jieklux, jixorbux jew ipejjpu fl-postijiet tax-xogħol fejn hemm ir-riskju ta' kontaminazzjoni minn karċinoġeni jew mutaġeni;(b) ħaddiema huma provduti b'ilbies protettiv addattat jew ilbies speċjali addattat;(ċ) postijiet ta' ħażna separata huma provduti għall-ilbies protettiv jew tax-xogħol u għal ħwejjeġ ċivili;(d) ħaddiema huma provduti b'faċilitajiet iġeniċi addattati u adegwati;(e) apparat protettiv huwa maħżun sew f'post definit ċar u huwa ċċekjat u mnaddaf jekk possibbli qabel, u f'kull każ wara, kull użu;(f) apparat diffettuż huwa imsewwi jew mibdul qabel użu ulterjuri.2. Ħaddiema jistgħu ma jkunux mitluba jħallsu l-ispiża tal-miżuri ddikjarati fil-paragrafu 1.Artikolu 11Informazzjoni u taħriġ tal-ħaddiema1. Miżuri addattati għandhom jiġu meħuda mill-prinċipal biex jiżgura li ħaddiema u/jew ir-rapprezentanti tal-ħaddiema fl-impriża jew stabbiliment jirċievu taħriġ suffiċjenti u addattat, fuq il-bażi ta' l-informazzjoni għad-disposizzjoni, b'mod partikolari fil-forma ta' informazzjoni u struzzjoni, li jikkonċernaw:(a) riskji potezjali għas-saħħa, inklużi riskji addizzjonali minħabba konsum ta' tabakk;(b) prekawzjonijiet li għandhom jittieħdu biex jipprevjenu esposizzjoni;(ċ) ħtieġijiet ta' iġene;(d) ilbies u użu ta' apparat u lbies protettiv;(e) passi li għandhom jittieħdu mill-ħaddiema, inklużi ħaddiema ta' salvataġġ, fil-każ ta' inċidenti u biex tipprevjeni inċidenti.It-taħriġ għandu jkun:— addattat biex jieħu qies tar-riskji ġodda jew mibdula, u— ripetut perjodikament jekk neċessarju.2. Min iħaddem għandu jinformaw lil ħaddiema fuq l-installazzjonijiet u kontenituri relatati li fihom karċinoġeni jew mutaġeni, jiżguraw li l-kontenituri kollha, pakketti u installazzjonijet li fihom karċinoġeni jew mutaġeni huma tikkettati b'mod ċar u li jinqara, u juru sinjali ta' twissija u periklu b'mod ċar u viżibli.Artikolu 12Informazzjoni għal ħaddiemaMiżuri addattati għandhom jittieħdu biex jiżguraw li:(a) ħaddiema u/jew rappreżentanti tal-ħaddiema fl-impriża jew stabbiliment jistgħu jiċċekjaw li din id-Direttiva hija applikata jew tista' tiġi involuta fl-applikazzjoni tagħha, b'mod partikolari fir-rigward ta':(i) il-konsegwenzi għas-sigurtà u saħħa tal-ħaddiema konnessi ma' l-għażla, l-ilbies u l-użu ta' lbies u apparat protettiv, mingħajr preġudizzju għar-responsabbilità tal-prinċipal biex jiddetermina l-effettività ta' l-apparat u l-ilbies protettiv;(ii) il-miżuri determinati mill-prinċipal li huma msemmija fl-ewwel subparagrafu ta' l-Artikolu 8(1), mingħajr preġudizzju lejn ir-responsabbilta tal-prinċipal biex jiddetermina dawn il-miżuri;(b) ħaddiema u/jew rappreżentanti tal-ħaddiema fl-impriża jew stabbiliment huma infurmati malajr kemm jista' jkun dwar esposizzjonijiet anormali, inklużi dawk imsemmija fl-Artikolu 8, fuq il-kawżi tiegħu u fuq il-miżuri meħuda jew li ser jiġu meħuda biex tikkoreġġi s-sitwazzjoni;(ċ) il-prinċipal iżomm lista aġġornata ta' ħaddiema okkupati fl-attivitajiet li dwarhom ir-riżultati ta' l-istima msemmija fl-Artikolu 3(2) jiżvelaw riskju għas-saħħa u sigurtà tal-ħaddiema, li tindika, jekk l-informazzjoni qedgħha għad-diposizzjoni, l-esposizzjoni li ġew suġġetti għaliha;(d) it-tabib u/jew l-awtorità kompetenti kif ukoll l-persuni l-oħra kollha li għandhom responsabbilità għas-saħħa u sigurtà fuq il-post tax-xogħol għandhom aċċess għall-lista msemmija f'punt (ċ);(e) kull ħaddiem għandu aċċess għall-informazzjoni fuq il-lista li tirrelata miegħu personali;(f) ħaddiema u/jew rappreżentanti tal-ħaddiema fl-impriża jew stabbiliment għandhom aċċess għal informazzjoni kollettiva anonima.Artikolu 13Konsultazzjoni u parteċipazzjoni tal-ħaddiemaKonsultazzjoni u parteċipazzjoni tal-ħaddiema u/jew rappreżentanti tagħhom b'konnessjoni ma' materji kopruti minn din id-Direttiva għandhom isiru skond l-Artikolu 11 tad-Direttiva 89/391/KEE.KAPITOLU IIIDISPOSIZZJONIJIET DIVERSIArtikolu 14Sorveljanza tas-saħħa1. L-Istati Membri għandhom jistabbilixxu, skond il-liġijiet nazzjonali u/jew prattika, arranġamenti għal esegwiment ta' sorveljanza tas-saħħa tal-ħaddiema relevanti għal minn ir-riżultati ta' l-istima msemmija fl-Artikolu 3(2) jiżvelaw riskju għas-saħħa u sigurtà.2. L-arranġamenti msemmija fil-paragrafu 1 għandhom ikunu tali li kull ħaddiem għandu jkun kapaċi li jgħaddi minn, jekk addattat, sorveljanza tas-saħħa relevanti:qabel l-esposizzjoni,f'intervalli regolari wara hekk.Dawk l-arranġamenti għandhom ikunu hekk li huwa direttament possibbli biex timplimenta miżuri ta' iġene individwali u fuq il-post tax-xogħol.3. Jekk ħaddiem jiġi misjub li qed issoffri minn anormalita li hi suspetta li tkun riżulta ta' esposizzjoni għal karċinoġeni jew mutaġeni, t-tabib jew awtorità responsabbli għas-sorveljanza tas-saħħa tal-ħaddiema jista' jeħtieġ ħaddiema oħra li ġew esposti bħalu biex jgħaddu minn sorveljanza tas-saħħa.F'dak il-każ, stima mill-ġdid tar-riskju ta' esposizzjoni għandu jiġi esegwit skond l-Artikolu 3(2).4. Fil-każi fejn sorveljanza tas-saħħa hija esegwita, record mediku individwali għandu jiġi miżmum u t-tabib jew awtorità responsabbli għas-sorveljanza tas-saħħa għandhom jipproponu xi miżuri protettivi jew preventivi li għandhom jittieħdu dwar ħaddiema individwali.5. Informazzjoni u parir għandhom jiġu mogħtija lil ħaddiema rigward kull sorveljanza ta' saħħa li huma jistgħu jgħaddu minnha wara it-tmiem ta' l-esposizzjoni.6. Skond liġijiet nazzjonali u/jew prattiki:ħaddiema għandhom jkollhom aċċess għar-riżultati tas-sorveljanza tas-saħħa li tikkonċerna lilhom, uil-ħaddiema kkonċernati jew il-prinċipal jistgħu jitolbu reviżjoni tar-riżultati tas-sorveljanza tas-saħħa.7. Rakkomandazzjonijiet prattiċi għas-sorveljanza tas-saħħa tal-ħaddiema huma mogħtija fl-Anness II.8. Fil-każi kollha ta' kanċer identifikati skond il-liġijiet u/jew il-prattiċi nazzjonali kif irriżultaw minn esposizzjoni fuq il-post tax-xogħol għal karċinoġeni jew mutaġeni għandhom jiġu notifikati lill-awtoritajiet kompetenti.Artikolu 15Żamma ta' Records1. Il-lista msemmija f'punt (ċ) ta' l-Artikolu 12 u r-record mediku msemmi fl-Artikolu 14(4) għandhom jiġu miżmuma għal mill-inqas 40 sena wara t-tmiem ta' l-esposizzjoni, skond il-liġijiet u/jew il-prattiċi nazzjonali.2. Dawk id-dokumenti għandhom jiġu magħmula għad-disposizzjoni lill-awtorità responsabbli f'każi fejn l-impriża itemm l-attività, skond il-liġijiet u/jew il-prattiċi nazzjonali.Artikolu 16Valuri limitu1. Il-Kunsill għandu, skond il-proċedura stabbilita fl-Artikolu 137(2) tat-Trattat, iddikjarat valuri limitu fid-Direttivi fuq il-bażi ta' l-informazzjoni għad-disposizzjoni, inkluż data xjentifka u teknika, li dwarha dawk il-karċinoġeni jew mutaġeni kollha għal liema dan huwa possibbli, u, fejn neċessarju, disposizzjonijiet relatati oħra.2. Valuri limitu u disposizzjonijiet relatati oħra huma ddikjarati fl-Anness III.Artikolu 17L-Annessi1. L-Annessi I u III jistgħu jiġu emendati skond il-proċeduri stabbilita mill-Artikolu 137(2) tat-Trattat biss.2. Aġġustamenti purament tekniċi għall-Anness II fid-dawl tal-progress tekniku, tibdil fl-ispeċifikazzjonijiet jew regolamenti internazzjonali u sejbiet ġodda fil-qasam ta' karċinoġeni jew mutaġeni għandhom jiġu addottati skond il-proċedura stabbilita fl-Artikolu 17 tad-Direttiva 89/391/KEE.Artikolu 18Użu ta' dataIl-Kummisjoni għandu jkollha aċċess għall-użu magħmul mill-awtoritajiet nazzjonali kompetenti ta' l-informazzjoni msemmija fl-Artikolu 14(8).Artikolu 19Notifika lill-KummissjoniL-Istati Membri għandhom jikkomunikaw lill-Kummissjoni d-disposizzjonijiet tal-liġi nazzjonali li huma jaddottaw fil-futur fil-qasam irregolat minn din id-Direttiva.Artikolu 20AbrogazzjoniDirettiva 90/394/KEE, kif emendat mid-Direttivi msemmija fl-Anness IV, Parti A ta' din id-Direttiva hija abrogata, mingħajr preġudizzju għall-obbligazzjonijiet ta' l-Istati Membri li jikkonċernaw limiti ta' żmien għat-trasposizzjoni ddikjarati fl-Anness IV, Parti B ta' din id-Direttiva.Referenzi għad-Direttiva mibdula għandhom jiġu interpretati bħala referenzi għal din id-Direttiva u għandhom jinqraw skond it-tabella tal-korrelazzjoni fl-Anness V.Artikolu 21Tidħol fis-seħħDin id-Direttiva għandha tidħol fis-seħħ fil-għoxrin ġurnata wara dik tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 22DestinatarjiDin id-Direttiva hija indirizzata lill-Istati Membri.Magħmul fi Strassburg, fid-29 ta' April 2004.Għall-Parlament EwropewIl-PresidentP. CoxGħall-KunsillIl-PresidentM. McDowell[1] ĠU C 368, ta' l-20.12.1999, p. 18.[2] Opinjoni tal-Parlament Ewropew tat-2 ta' Settembru 2003 (għad mhux ippubblikat fil-Ġurnal Uffiċjali) u Deċiżjoni tal-Kunsill tat-30 ta' Marzu 2004.[3] ĠU L 196, tas-26.7.1990, p. 1. Direttiva kif l-aħħar emendata mid-Direttiva 1999/38/KE (ĠU L 138, ta' l-1.6.1999, p. 66).[4] Ara l-Anness IV, Parti A.[5] ĠU L 183, tad-29.6.1989, p. 1. Direttiva kif emendata mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).[6] ĠU C 196, tas-16.8.1967, p. 1. Direttiva kif emendata mir-Regolament (KE) Nru 807/2003 (ĠU L 122, tas-16.5.2003, p. 36).[7] ĠU L 200, tat-30.7.1999, p. 1. Direttiva kif emendata mir-Regolament (KE) Nru 1882/2003.[8] ĠU L 185, tad-9.7.1974, p. 15. Deċiżjoni kif mibdula mid-Deċiżjoni tal-Kunsill tat-22 ta' Lulju 2003 (ĠU C 218, tat-13.9.2003, p. 1).[9] Direttiva tal-Kunsill 83/477/KEE tad-19 ta' Settembru 1983 dwar il-protezzjoni tal-ħaddiema mir-riskji relatati ma' l-esposizzjoni għal asbestos fuq il-post tax-xogħol (it-tieni Direttiva individwali fis-sens ta' l-Artikolu 8 tad-Direttiva 80/1107/KEE) (ĠU L 263, ta' l-24.9.1983, p. 25). Direttiva kif l-aħħar emendata mid-Direttiva 2003/18/KE tal-Parlament Ewropew u tal-Kunsill (ĠU L 97, tal-15.4.2003, p. 48).--------------------------------------------------ANNESS ILista ta' sustanzi, preparazzjonijiet u proċessi(Artikolu 2(a)(iii))1. Manifattura ta' awramin.2. Xogħol li jinvolvi esposizzjoni għal idrokarbonji poliċikliċi aromatiċi preżenti fin-nugrufun, qatran minerali jew żift.3. Xogħol li jinvolvi esposizzjoni għal trabijiet, dħaħen u sprejs prodotti waqt xiwi u elettroraffinar ta' materji ta' kuprunikil.4. Proċess ta' aċidu b'saħħtu fil-manifattura ta' alkoħol isopropiliku.5. Xogħol li jinvolvi esposizzjoni għal trabijiet ta' injam iebes [1].[1] Lista ta' Monographs on the Evaluation of Carcinogenic Risks to Humans"Wood Dust and Formaldehyde" xi injam iebes tista' tinsab fil-Volum 62 tal-Monografi dwar l-Evalwazzjoni ta' Riskji Karċinoġeni għal Bniedem "Trab ta' l-Injam u Formaldehyde", ippublikat mill-Aġenzija Internazzjonali għar-Riċerka fuq il-Kanċer, Lyon, 1995.--------------------------------------------------ANNESS IIRakomandazzjonijiet prattiċi għas-sorveljanza tas-saħħa tal-ħaddiema(Artikolu 14(7))1. It-tabib u/jew l-awtorità responsabbli għas-sorveljanza tas-saħħa tal-ħaddiema esposti għal karċinoġeni jew mutaġeni għandhom ikunu familjari mal-kondizzjonijiet jew ċirkostanzi ta' esposizzjoni ta' kull ħaddiem.2. Sorveljanza tas-saħħa tal-ħaddiema għandha tiġi esegwita skond il-prinċipji u l-prattiċi tal-mediċina tal-post tax-xogħol; għandha tinkludi mill-inqas dawn il-miżuri li ġejjin:iżomm records ta' l-istorja medika u professjoniali tal-ħaddiem,intervista personali,meta addattat, sorveljanza bijoloġika, kif ukoll skoperta ta' effetti bikrija u li jistgħu jinqalbu.Testijiet ulterjuri jistgħu jiġu deċiżi għal kull ħaddiem meta hu jkun s-suġġett tas-sorveljanza tas-saħħa, fid-dawl tat-tagħrif l-iktar reċenti għad-disposizzjoni għal mediċina professjonali.--------------------------------------------------ANNESS IIIValuri limitu u disposizzjonijiet relatati oħra(Artikolu 16)A. VALURI LIMITU GĦALL-ESPOSIZZJONI FUQ IL-POST TAX-XOGĦOLIsem ta' l-aġent | EINECS | SAK | Valuri limitu | Notazzjoni | Miżuri transizzjonali |mg/m3 | ppm |Benżin | 200-753-7 | 71-43-2 | 3,25 | 1 | Ġilda | Valur limitu:3 ppm(= 9,75 mg/m3) (sas-27 ta' Ġunju 2003) |Monomeru tal-vinil klorur | 200-831 | 75-01-4 | 7,77 | 3 | — | — |Trabijiet ta' l-injam iebes | — | — | 5,0 | — | — | — |--------------------------------------------------ANNESS IVParti ADirettiva abrogati u l-emendamenti suċċessivi tagħha(msemmija bl-Artikolu 20)Direttiva tal-Kunsill 90/394/KEE | (ĠU L 196, tas-26.7.1990, p. 1) |Direttiva tal-Kunsill 97/42/KE | (ĠU L 179, tat-8.7.1997, p. 4) |Direttiva tal-Kunsill 1999/38/KE | (ĠU L 138, ta' l-1.6.1999, p. 66) |Parti BŻmien perentorju għat-trasposizzjoni fil-liġi nazzjonali(msemmija bl-Artikolu 20)Direttiva | Skadenza għat-trasposizzjoni |90/394/KEE | fil-31 ta' Diċembru 1992. |97/42/KE | fis-27 ta' Ġunju 2000. |1999/38/KE | fid-29 ta' April 2003. |--------------------------------------------------ANNESS VTABELLA TAL-KORRELAZZJONIDirettiva 90/394/KE | Din id-Direttiva |L-Artikolu 1 | L-Artikolu 1 |L-Artikolu 2(a) | L-Artikolu 2(a) |L-Artikolu 2(aa) | L-Artikolu 2(b) |L-Artikolu 2(b) | L-Artikolu 2(c) |L-Artikoli 3 to 9 | L-Artikolu 3 to 9 |L-Artikolu 10(1)(a) | L-Artikolu 10(1)(a) |L-Artikolu 10(1)(b), l-ewwel sentenza | L-Artikolu 10(1)(b) |L-Artikolu 10(1)(b), it-tieni sentenza | L-Artikolu 10(1)(c) |L-Artikolu 10(1)(c) | L-Artikolu 10(1)(d) |L-Artikolu 10(1)(d), l-ewwel u t-tieni sentenza | L-Artikolu 10(1)(e) |L-Artikolu 10(1)(d), it-tielet sentenza | L-Artikolu 10(1) (f) |L-Artikolu 10(2) | L-Artikolu 10(2) |L-Artikoli 11 sa 18 | L-Artikoli 11 sa 18 |L-Artikolu 19(1) l-ewwel subparagrafu | |L-Artikolu 19(1) it-tieni subpargrafu | |L-Artikolu 19(1) it-tielet subparagrafu | |L-Artikolu 19(2) | L-Artikolu 19 || L-Artikolu 20 || L-Artikolu 21 |L-Artikolu 20 | L-Artikolu 22 |L-Anness I | L-Anness I |L-Anness II | L-Anness II |L-Anness III | L-Anness III || L-Anness IV || L-Anness V |--------------------------------------------------

Summary:
Espożizzjoni għal karċinoġeni u mutaġeni
Espożizzjoni għal karċinoġeni u mutaġeni
 
SOMMARJU TA’:
Direttiva 2004/37/KE — dwar il-protezzjoni tal-ħaddiema minn riskji relatati ma’ l-esposizzjoni għal karċinoġeni jew mutaġeni fuq il-post tax-xogħol
X’INHU L-GĦAN TAD-DIRETTIVA?
Hi tistabbilixxi r-rekwiżiti minimi għall-protezzjoni tal-ħaddiema kontra r-riskji għas-saħħa u s-sigurtà tagħhom li jinħolqu, jew li x’aktarx jinħolqu, mill-esposizzjoni għal karċinoġeni* u mutaġeni* fuq il-post tax-xogħol. Sabiex tnaqqas ir-riskji assoċjati ma’ esposizzjoni bħal din għas-saħħa u s-sigurtà tal-ħaddiema, tistabbilixxi miżuri preventivi u protettivi, kif ukoll limiti ta’ esposizzjoni.
PUNTI EWLENIN
Kamp ta’ applikazzjoni
Id-direttiva tapplika għal sustanza jew taħlita li tissodisfa l-kriterji għall-klassifikazzjoni bħala karċinoġen ta’ kategorija 1A jew 1B jew mutaġen ta’ ċelloli ġerminali ta’ kategorija 1A jew 1B fl-Anness I għar-Regolament (KE) Nru 1272/2008 (Klassifikazzjoni, imballaġġ u tikkettar ta’ kimiċi u t-taħlitiet tagħhom). Barra minn hekk, japplika għal sustanza, taħlita jew proċess karċinoġeniku msemmi fl-Anness I tad-direttiva, kif ukoll sustanza jew taħlita rilaxxata bi proċess imsemmi f’dak l-anness. Wara l-emenda tad-direttiva fl-2017, dan l-anness fih 6 annotazzjonijiet:
1.Manifattura ta’ auramine.
2.Xogħol li jġib miegħu espożizzjoni għal idrokarboni poliċikliċi aromatiċi li hemm fin-nugrufun tal-faħam, qatran tal-faħam jew żift tal-qatran.
3.Xogħol li jġib miegħu espożizzjoni għal trabijiet, dħaħen u raxx mix-xiwi u elettro-raffinar ta’ kupru-nikil f’temperaturi għolja.
4.Proċessi aċidużi qawwija fil-manifattura ta’ alkaħol isopropil.
5.Xogħol li jinvolvi esponiment għal trabijiet ta’ injam iebes.
6.Xogħol li jiġġenera trab tas-silika kristallina respirabbli.
Id-direttiva ma tapplikax għal ħaddiema esposti biss għar-radjazzjoni koperta mit-Trattat li jistabbilixxi l-Komunità Ewropea tal-Enerġija Atomika.
Dan japplika għal ħaddiema esposti għall-asbestos meta r-regoli tiegħu huma aktar favorevoli għas-saħħa u s-sigurtà fuq ix-xogħol minn dawk tad-Direttiva 2009/148/KE (Protezzjoni tal-ħaddiema mill-espożizzjoni għall-asbestos).Id-Direttiva 89/391/KEE (Saħħa u sigurtà fuq ix-xogħol - regoli ġenerali) tapplika bis-sħiħ, mingħajr preġudizzju għal regoli aktar vinkolanti u/jew aktar speċifiċi li jinsabu f’din id-direttiva.
Determinazzjoni tal-espożizzjoni u l-valutazzjoni tar-riskji
Fil-każ ta’ kwalunkwe attività li x’aktarx tinvolvi riskju ta’ esponiment għal karċinoġeni jew mutaġeni, in-natura, il-grad u t-tul tal-esponiment tal-ħaddiema għandhom jiġu determinati fuq bażi regolari sabiex jiġi evalwat kwalunkwe riskju għas-saħħa u s-sikurezza tal-ħaddiema u jiġu deċiżi passi li għandhom jittieħdu. Għandhom jitqiesu r-rotot kollha ta’ espożizzjoni, inkluż l-assorbiment fi u/jew mill-ġilda. Għandha tingħata attenzjoni partikolari lill-ħaddiema li huma speċjalment f’riskju.
Id-Direttiva 2014/27/UE tallinja d-Direttiva 2004/37/KE mar-Regolament (KE) Nru 1272/2008 li stabbilixxa sistema ġdida għall-klassifikazzjoni, l-ittikkettar u l-imballaġġ tas-sustanzi u t-taħlitiet fl-UE, ibbażata fuq is-Sistema Globalment Armonizzata tal-Klassifikazzjoni u l-Ittikkettar ta’ Sustanzi Kimiċi f’livell internazzjonali.
Direttiva (UE) 2017/2398 taġġorna d-Direttiva 2004/37/KE billi:temenda l-Artikoli 6 (Informazzjoni għall-awtorità kompetenti) u 14 (Sorveljanza tas-saħħa);  tintroduċi Artikolu 18a ġdid (Evalwazzjoni);  tirrevedi l-Anness I u l-Anness III, sabiex iġġib trab tas-silika kristallina respirabbli fil-kamp ta’ applikazzjoni tad-direttiva u biex iddaħħal valuri ta’ limitu ta’ esponiment okkupazzjonali (OELs) ġodda jew taġġorna dawk eżistenti għal 13-il karċinoġenu.  OBBLIGI TA’ MIN IĦADDEM
Tnaqqis u sostituzzjoni
Dawk li jħaddmu għandhom inaqqsu l-użu ta’ karċinoġenu jew mutaġenu, b’mod partikolari billi jissostitwixxuh, safejn huwa teknikament possibbli, b’sustanza, taħlita jew proċess li mhux perikoluż jew inqas perikoluż.
Prevenzjoni u tnaqqis tal-esponiment
Meta ma jkunx possibbli li l-karċinoġenu jew il-mutaġenu jiġi sostitwit, min iħaddem għandu jiżgura li l-karċinoġenu jew il-mutaġenu jiġi mmanifatturat u użat f’sistema magħluqa. Jekk dan ma jkunx teknikament possibbli, min iħaddem għandu jiżgura li l-livell ta’ espożizzjoni jkun baxx kemm jista’ jkun teknikament possibbli.
L-espożizzjoni m’għandhiex taqbeż il-limiti stabbiliti fl-Anness III.
Diversi miżuri għandhom jiġu applikati minn min iħaddem kull meta jintuża karċinoġenu jew mutaġenu.
Informazzjoni għall-awtorità kompetenti
Min iħaddem għandu jipprovdi lill-awtorità kompetenti, fuq talba, b’informazzjoni relatata ma’ materji bħal, per eżempju, ir-raġunijiet għall-użu ta’ karċinoġeni jew mutaġeni, il-miżuri preventivi meħuda jew in-numru ta’ ħaddiema esposti.
Esponiment imprevedibbli
Fil-każ ta’ inċidenti jew aċċidenti imprevedibbli li x’aktarx iwasslu għal ħaddiema li jkunu esposti b’mod anormali, min iħaddem għandu jinforma lill-ħaddiema tiegħu. Għandhom jintlibsu ħwejjeġ protettivi kif ukoll tagħmir protettiv personali respiratorju u l-espożizzjoni għandha tinżamm għall-minimu strett meħtieġ u ħaddiema li huma essenzjali għax-xogħol biss għandhom jitħallew jaħdmu fiż-żona kkonċernata.
Esponiment prevedibbli
Fejn ikun hemm riskju prevedibbli ta’ żieda fl-espożizzjoni, pereżempju, waqt ix-xogħol ta’ manutenzjoni, u wara li jkunu ttieħdu l-miżuri preventivi l-oħra kollha, min iħaddem għandu jiddeċiedi l-miżuri meħtieġa biex inaqqas it-tul tal-espożizzjoni tal-ħaddiema għall-minimu possibbli u biex jiżgura li dawn huma protetti matul dawn l-attivitajiet. Għandhom jintlibsu ħwejjeġ protettivi kif ukoll tagħmir protettiv personali respiratorju u l-espożizzjoni għandha tinżamm għall-minimu strett meħtieġ. Barra minn hekk, iż-żoni użati għal tali attivitajiet għandhom ikunu demarkati u indikati b’mod ċar.
Aċċess għal żoni ta’ riskju
Min iħaddem għandu jirrestrinġi l-aċċess għal żoni ta’ riskju għal dawk il-ħaddiema li, minħabba x-xogħol jew id-dmirijiet tagħhom, huma meħtieġa li jidħlu f’dawn iż-żoni.
Miżuri dwar l-iġjene u l-protezzjoni personali
Dawk li jħaddmu huma meħtieġa li jieħdu l-miżuri li ġejjin dwar l-iġjene u l-protezzjoni personali għall-attivitajiet kollha li jġorru riskju ta’ kontaminazzjoni:jiżguraw li l-ħaddiema ma jiklux, ma jixorbux jew ma jpejpux f’żoni tax-xogħol fejn hemm riskju ta’ kontaminazzjoni;  jipprovdu lill-ħaddiema bil-ħwejjeġ xierqa u jipprovdu postijiet ta’ ħżin separati għal ħwejjeġ tax-xogħol u ħwejjeġ tat-triq;  jipprovdu faċilitajiet għall-ħasil u sanitarji;  Jaħżnu, jiċċekkjaw u jnaddfu t-tagħmir protettiv kif suppost qabel u wara kull użu.  Il-ħaddiema m’għandhomx ibatu l-ispejjeż ta’ dawn il-miżuri.
Informazzjoni, taħriġ u konsultazzjoni tal-ħaddiema
Min iħaddem għandu jieħu passi xierqa biex jiżgura li l-ħaddiema u/jew ir-rappreżentanti tagħhom jirċievu taħriġ suffiċjenti u xieraq dwar:riskji potenzjali u addizzjonali tas-saħħa (tipjip);  prekawzjonijiet għall-prevenzjoni tal-esponiment;  rekwiżiti ta’ iġjene;  tagħmir u ħwejjeġ protettivi;  miżuri li għandhom jittieħdu f’każ ta’ inċident.  Min iħaddem għandu jiżgura li l-kontenituri, il-pakketti u l-installazzjonijiet li jkun fihom karċinoġeni jew mutaġeni jkunu ttikkettjati b’mod ċar u leġibbli, u li s-sinjali ta’ twissija jkunu murija b’mod ċar.
Għandhom jittieħdu miżuri xierqa biex jiżguraw li l-ħaddiema jkunu jistgħu jikkontrollaw jekk id-direttiva tkunx qed tiġi applikata b’mod korrett. Għandhom ikunu infurmati kemm jista’ jkun malajr fil-każ ta’ espożizzjoni anormali.
Dawk li jħaddmu għandu jkollhom lista aġġornata ta’ ħaddiema li jwettqu attivitajiet li jġorru riskju għas-saħħa u s-sigurtà tagħhom f’termini ta’ espożizzjoni għal karċinoġeni u mutaġeni.
Il-ħaddiema u/jew ir-rappreżentanti tagħhom għandhom jiġu kkonsultati dwar u involuti fil-kwistjonijiet kollha relatati mal-espożizzjoni għal karċinoġeni u mutaġeni.
MIŻURI MIXXELLANJI
Monitoraġġ tas-saħħa
Il-pajjiżi tal-UE għandhom jistabbilixxu arranġamenti għall-monitoraġġ tas-saħħa tal-ħaddiema sabiex, jekk xieraq, is-saħħa tagħhom tkun immonitorjata b’mod adegwat qabel l-espożizzjoni u wara f’intervalli regolari. Dawn l-arranġamenti għandhom ikunu tali li jkun possibbli li jiġu applikati miżuri tas-saħħa individwali u relatati max-xogħol. Meta s-saħħa ta’ ħaddiem tiġi sorveljata, għandu jinħoloq fajl mediku individwali.
Wara l-emenda tad-Direttiva 2004/37/KE bid-Direttiva (UE) 2017/2398, il-monitoraġġ tas-saħħa jista’, wara parir ta’ tabib jew awtorità responsabbli għas-sorveljanza tas-saħħa tal-ħaddiema, ikompli wara t-tmiem tal-espożizzjoni sakemm ikun ikkunsidrat li jkun neċessarju biex jissalvagwardja s-saħħa tal-ħaddiem ikkonċernat.
Rakkomandazzjonijiet prattiċi relatati mal-monitoraġġ tas-saħħa tal-ħaddiema jistgħu jinstabu fl-Anness II.
Il-każijiet kollha ta’ kanċer identifikati bħala li jirriżultaw mill-esponiment fuq ix-xogħol għandhom jiġu nnotifikati lill-awtorità kompetenti. Il-pajjiżi tal-UE għandhom iqisu din l-informazzjoni fir-rapporti tagħhom sottomessi lill-Kummissjoni Ewropea skont id-Direttiva 89/391/KEE.
Valutazzjoni
Id-Direttiva (UE) 2017/2398 teħtieġ li l-Kummissjoni tevalwa, bħala parti mill-evalwazzjoni li jmiss tal-implimentazzjoni tad-Direttiva 2004/37/KE, il-ħtieġa li timmodifika l-valur tal-limitu għal trab tas-silika kristallina respirabbli.
Barra minn hekk, sa l-ewwel kwart tal-2019, il-Kummissjoni għandha, filwaqt li tqis l-aħħar żviluppi fl-għarfien xjentifiku, tevalwa l-għażla li temenda l-kamp ta’ applikazzjoni ta’ din id-direttiva biex tinkludi s-sustanzi reprotossiċi*.
Żamma ta’ rekords
Il-lista aġġornata ta’ ħaddiema li ġew esposti, li min iħaddem huwa meħtieġ li jżomm, u fajls mediċi individwali għandhom jinżammu għal mill-inqas 40 sena wara t-tmiem ta’ l-espożizzjoni.
Valuri ta’ limitu
Wara l-emenda tad-Direttiva fl-2017, l-Anness III fih il-valuri tal-limiti għas-sustanzi li ġejjin:Trabijiet tal-injam  Komposti tal-kromju (VI) li huma karċinoġeni skont it-tifsira tal-punt (i) tal-Artikolu 2 (a) (bħala kromju)  Fibri taċ-ċeramika refrattarji li huma karċinoġeni skont it-tifsira tal-punt (i) tal-Artikolu 2 (a)  Trab tas-silika kristallina respirabbli  Benżen  Monomeru tal-vinil klorur  Ossidu tal-etilene  1,2-Epossipropan  Akrilammid  2-Nitropropan  o-Toluwidina  1,3-Butadjen  Idrazina  Bromoetilena  Għall-monomer tal-vinil klorur u t-trab tal-injam iebes, id-Direttiva (UE) 2017/2398 tirrevedi l-valuri limiti fid-dawl ta’ dejta xjentifika aktar reċenti. Għal 11-il karċinoġenu ġdid, ġew introdotti valuri tal-limitu ta’ esponiment fuq ix-xogħol.
MINN META TAPPLIKA D-DIRETTIVA?
Ilha tapplika mill-20 ta’ Mejju 2004. Direttiva 2004/37/KE tikkodifika u tissostitwixxi Direttiva 90/394/KEE u l-emendi suċċessivi tagħha, Direttivi 97/42/KE u 1999/38/KE. L-iskadenzi għal dawk id-direttivi biex isiru liġijiet nazzjonali (mhux aktar tard mid-29 ta’ April 2003) komplew japplikaw.
Il-pajjiżi tal-UE jridu jinkorporaw il-miżuri introdotti mid-Direttiva (UE) 2017/2398 fil-liġi nazzjonali sas-17 ta’ Jannar 2020.
SFOND
Għal aktar informazzjoni, ara:Direttiva 2004/37/KE — karċinoġeni jew mutaġeni fuq ix-xogħol (Aġenzija Ewropea għas-Saħħa u s-Sigurtà fuq il-Post tax-Xogħol).  
TERMINI EWLENIN
Karċinoġeni: sustanzi bil-potenzjal li jikkawżaw il-kanċer f’organiżmu.
Mutaġeni: sustanzi li jbiddlu l-materjal ġenetiku ta’ organiżmu.
Sustanzi reprotossiċi: sustanzi li jinterferixxu mar-riproduzzjoni.
DOKUMENT EWLIENI
Direttiva 2004/37/KE tal-Parlament Ewropew u l-Kunsill tad- 29 ta’ April 2004 dwar il-protezzjoni tal-ħaddiema minn riskji relatati ma’ l-esposizzjoni għal karċinoġeni jew mutaġeni fuq il-post tax-xogħol (Sitt Direttiva individwali fis-sens ta’ l-Artikolu 16(1) tad-Direttiva tal-Kunsill 89/391/KEE) (verżjoni kodifikata) (ĠU L 158, 30.4.2004, pp. 50-76).
Emendi suċċessivi għad-Direttiva 2004/37/KE ġew inkorporati fit-test oriġinali. Din il-verżjoni konsolidata hija ta’ valur dokumentarju biss.
DOKUMENTI RELATATI
Direttiva (UE) 2017/2398 tal-Parlament Ewropew u tal-Kunsill tat- 12 ta’ Diċembru 2017 li temenda d-Direttiva 2004/37/KE dwar il-protezzjoni tal-ħaddiema minn riskji relatati mal-espożizzjoni għal karċinoġeni jew mutaġeni fuq il-post tax-xogħol (ĠU L 345, 27.12.2017, pp. 87-95)
Direttiva 2009/148/KE tal-Parlament Ewropew u tal-Kunsill tat- 30 ta’ Novembru 2009 dwar il-protezzjoni tal-ħaddiema mir-riskji konnessi mal-espożizzjoni għall-asbestos fuq ix-xogħol (ĠU L 330, 16.12.2009, pp. 28-36)
Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, pp. 1-1355)
Ara l-verżjoni konsolidata.
Id-Direttiva tal-Kunsill tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, pp. 1-8)
Ara l-verżjoni konsolidata.
l-aħħar aġġornament 20.04.2018